***ZMLUVA O DIELO***

***„Komplexný NEMOCNIČný INFORMÁČný SYSTÉM“***

***A***

***O POSKYTovanÍ SERVISNEJ PODPORY***

*uzatvorená podľa ust. § 269 ods. 2 a ust. §* 536 *a nasl. zákona č. 513/1991 Zb. Obchodný zákonník v znení neskorších predpisov a v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov (ďalej len „zmluva”)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Zmluvné strany:**

**Objednávateľ: Fakultná nemocnica s poliklinikou F.D. Roosevelta Banská Bystrica**

Sídlo: Nám. L. Svobodu č. 1, 975 17 Banská Bystrica

zastúpená : Ing. Miriam Lapuníková, MBA, generálna riaditeľka

Ing. Ivana Sklenková, ekonomická riaditeľka

IČO: 00 165 549

DIČ: 202 1095 670

IČ DPH: SK 202 1095 670

Bank. spojenie: Štátna pokladnica

IBAN: SK35 8180 0000 0070 0027 8282

zriadená: Zriaďovacou listinou Ministerstva zdravotníctva SR č. 1842/90-A/II-I z 18.12.1990

(ďalej len ako „**objednávateľ**“)

a

**Dodávateľ:**

Sídlo:

zastúpený :

IČO:

DIČ:

Bank. spojenie:

IBAN:

zapísaný:

(ďalej len ako „**Dodávateľ**“)

**Úvodné ustanovenia**

* 1. Táto zmluva je uzatvorená ako výsledok verejného obstarávania v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“) ako nadlimitná zákazka.

**Predmet a účel zmluvy**

* 1. Na základe tejto zmluvy a podľa podmienok v nej dojednaných sa dodávateľ zaväzuje vykonať pre objednávateľa dielo „Komplexný nemocničný informačný systém“ (ďalej aj len „dielo“ alebo „nemocničný informačný systém“) a poskytnúť k nemu servisnú podporu.
  2. Objednávateľ sa zaväzuje riadne vykonané a dodané dielo prevziať a zaplatiť zaň dohodnutú odplatu.
  3. Táto zmluva sa uzatvára za účelom zabezpečenia komplexného nemocničného informačného systému a jeho chodu pre činnosť objednávateľa, ktorý je poskytovateľom zdravotnej starostlivosti.

**Špecifikácia diela**

* 1. Dodávateľ sa týmto zaväzuje vytvoriť dielo v súlade s požiadavkami objednávateľa uvedenými v tejto zmluve, ako aj technickými a ďalšími špecifikáciami a požiadavkami v rozsahu uvedenom v Prílohe č. 1, ktorá je neoddeliteľnou súčasťou tejto zmluvy.
  2. Dodávateľ je povinný vytvoriť pre objednávateľa komplexný nemocničný informačný systém, ktorý bude fungovať pre moduly zahŕňajúce ambulantnú a lôžkovú starostlivosť, SVaLZ, nemocničnú lekáreň, sklady liekov a zdravotného materiálu na jednotlivých oddeleniach a vyúčtovanie do zdravotných poisťovní a manažérsky modul.
  3. Zmluvné strany sa dohodli, že súčasťou dodania diela je najmä:
     1. úplná centrálna technická infraštruktúra,
     2. softvér, resp. programové vybavenie,
     3. udelenie všetkých potrebných licencií pre používanie diela, vrátane licencií pre databázy a ďalšie podporné aplikácie a pod.,
     4. inštalácia a konfigurácia riešenia v prostredí objednávateľa, ktorá bude zahŕňať aj skúšobnú prevádzku,
     5. používateľská a prevádzková dokumentácia v slovenskom jazyku, v rozsahu nevyhnutnom pre rutinné využívanie diela,
     6. odborné zaškolenie zamestnancov objednávateľa pre efektívnu a rutinnú prácu s potrebnými modulmi nemocničného informačného systému aktívnym školením systému na počítači s vyskúšaním všetkých potrebných funkčností v rozsahu používateľských činností;
     7. osobná podpora zo strany dodávateľa počas 1. mesiaca od protokolárneho odovzdania a prevzatia diela;
     8. migrácia dát z pôvodného nemocničného informačného systému objednávateľa minimálne v rozsahu:
        1. migrácie dát z pôvodného klinického systému Clinicom CC, S4M - od spoločnosti Datalan a.s., a to minimálne v rozsahu kompletných medicínskych údajov o všetkých pacientoch objednávateľa;
        2. prepojenie nemocničného informačného systému na ekonomický systém MS Dynamics Nav od dodávateľa, ktorým je spoločnosť WBI, s.r.o.;
        3. prepojenie nemocničného informačného systému na PACS systém Carestream PACS od dodávateľa, ktorým je spoločnosť Datamedical, s.r.o.;
        4. prepojenie nemocničného informačného systému na DRG systémy STRIX, SURNIA, TYTO, NESASIO od dodávateľa, ktorým je spoločnosť Asseco Central Europe, a.s..
     9. ďalšie súčasti vyplývajúce z tejto zmluvy a špecifikácií zákazky v procese verejného obstarávania.
  4. Objednávateľ si súčasne vyhradzuje právo uplatniť opciu u dodávateľa na informačný systém NEMOCNIČNÁ LEKÁREŇ vrátane súvisiacich služieb (inštalácia, konfigurácia, nastavenie, zaškolenie užívateľov, servis)za rovnakých podmienok ako je uvedené v tejto zmluve, pričom opcia môže byť Objednávateľom uplatnená najneskôr do 31.12.2021.
  5. Pokiaľ sa Objednávateľ rozhodne využiť právo opcie, je povinný tak učiniť písomným oznámením o uplatnení práva opcie, doručeným Dodávateľovi do 31.12.2021.
  6. Najneskôr v lehote 30 dní od doručenia oznámenia o uplatnení opcie Dodávateľovi je ten povinný doručiť Objednávateľovi písomné oznámenie, v ktorom uvedie, že s uplatnením práva opcie bezvýhradne súhlasí.
  7. Dodávateľovi vznikne povinnosť dodať a nainštalovať Objednávateľovi predmet opcie v termíne do 2 mesiacov od doručenia súhlasu s uplatnením práva opcie.

**Čas a miesto plnenia**

* 1. Zmluvné strany sa dohodli, že dodávateľ dodá objednávateľovi kompletné dielo tak, aby bolo spustené do bežnej prevádzky najneskôr do 4 kalendárnych mesiacov, pričom lehota začína plynúť 1. dňom mesiaca nasledujúceho po mesiaci, v ktorom zmluva nadobudla účinnosť. Dodávateľ je povinný predložiť objednávateľovi na vykonanie diela harmonogram prác v rozsahu minimálne podľa Prílohy č. 2, ktorá je neoddeliteľnou súčasťou tejto zmluvy a zaväzuje sa dodržať termíny uvedené v harmonograme. Dodávateľ je povinný v priebehu plnenia tejto zmluvy objednávateľa priebežne informovať o aktuálnom stave dodržiavania harmonogramu prác.
  2. Dodávateľ dodá kompletné dielo objednávateľovi v mieste jeho sídla, t.j. Fakultná nemocnica s poliklinikou F. D. Roosevelta Banská Bystrica, Nám. L. Svobodu č. 1, 975 17 Banská Bystrica.

**Spôsob plnenia**

* 1. Dodávateľ vykoná dielo na svoje vlastné náklady, zodpovednosť a nebezpečenstvo.
  2. Dodávateľ sa zaväzuje vykonať dielo s odbornou starostlivosťou, so znalosťami a spôsobilosťou, ktoré je možné v danej oblasti predpokladať, v súlade so zákonom č. 275/2006 Z.z. o informačných systémoch verejnej správy a o zmene a doplnení niektorých zákonov, v súlade s platnými štandardmi pre informačné systémy verejnej správy podľa výnosu Ministerstva financií SR o štandardoch pre informačné systémy verejnej správy a ďalšími platnými právnymi predpismi Slovenskej republiky platnými ku dňu odovzdania diela.
  3. Dodávateľ sa zaväzuje poveriť plnením predmetu tejto zmluvy výhradne osoby a subdodávateľov, ktorí budú počas celej doby platnosti tejto zmluvy mať adekvátne znalosti a odbornú spôsobilosť.
  4. Dodávateľ zodpovedá za to, že dielo nebude obsahovať objednávateľom nevyžiadané alebo neschválené funkcie a vlastnosti, ktoré súčasne nie sú potrebné a nespĺňajú účel, na ktorý bude objednávateľ dielo používať.
  5. Zmluvné strany sa zaväzujú poskytovať si vzájomnú súčinnosť, ktorá spočíva zo strany objednávateľ najmä v poskytnutí podkladov a oznamovaní  informácií nevyhnutných k riadnemu plneniu tejto zmluvy a zo strany dodávateľa v rešpektovaní prevádzky objednávateľa, jeho požiadaviek a pokynov, ktoré sú v súlade s touto zmluvou.
  6. Dodávateľ sa zaväzuje pri plnení tejto zmluvy dodržiavať vnútorné predpisy objednávateľa.
  7. Pri plnení tejto zmluvy sú dodávateľ, jeho zamestnanci a ďalšie osoby, ktoré poveril plnením predmetu tejto zmluvy, alebo subdodávatelia, oprávnení vstupovať a pohybovať sa v priestoroch objednávateľa výhradne v doprovode povereného zamestnanca objednávateľa. Uvedené platí obdobne pre prístup k informačným systémom a iným softvérom, ktoré už boli odovzdané objednávateľovi a to len v nevyhnutných prípadoch.
  8. Dodávateľ sa zaväzuje, v prípade ak je to možné, minimalizovať pri vyhotovení diela také systémové prvky, resp. zabezpečovacie prostriedky, ktoré by v budúcnosti mohli viesť pri používaní diela, jeho údržbe alebo pri servisnej podpore a pod. k obmedzeniu konkurenčného prostredia.
  9. Dodávateľ vyhlasuje, že je partnerom verejného sektora v zmysle ustanovenia § 2 zákona č. 315/2016 Z.z. o registri partnerov verejného sektora a o zmene a doplnení niektorých zákonov a je súčasne zapísaný v registri partnerov verejného sektora, ktorého správcom a prevádzkovateľom je Ministerstvo spravodlivosti Slovenskej republiky. Dodávateľ sa zaväzuje túto povinnosť dodržiavať počas celej doby platnosti tejto zmluvy.

**Plnenie subdodávateľmi**

* 1. Vzhľadom na rozsah plnenia tejto zmluvy je dodávateľ oprávnený plniť svoje záväzky aj prostredníctvom tretích osôb - subdodávateľov.
  2. V prípade ak dodávateľ bude plniť záväzky vyplývajúce z tejto zmluvy prostredníctvom subdodávateľov, je povinný najneskôr pri uzatvorení tejto zmluvy predložiť objednávateľovi zoznam všetkých známych subdodávateľov, s uvedením údajov o percente plnenia , popise predmetu plnenia, identifikačné údaje subdodávateľa v rozsahu meno priezvisko/obchodné meno, IČO, sídlo, osoba oprávnená konať za subdodávateľa. Zoznam subdodávateľov bude uvedený v Prílohe č. 3, ktorá je neoddeliteľnou súčasťou tejto zmluvy.
  3. Dodávateľ v plnom rozsahu zodpovedá za výber svojich subdodávateľov a/alebo spolupracujúcich tretích osôb.
  4. Pokiaľ dodávateľ použije na plnenie svojich záväzkov podľa tejto zmluvy subdodávateľa, zodpovedá objednávateľovi tak, akoby záväzok plnil sám.
  5. Dodávateľ zodpovedá za poučenie a oboznámenie subdodávateľov so všetkými povinnosťami, ktoré mu ako dodávateľovi vyplývajú z tejto zmluvy.
  6. Dodávateľ je povinný oznámiť objednávateľovi bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.
  7. Dodávateľ je povinný písomne predložiť objednávateľovi na odsúhlasenie každého subdodávateľa.
  8. Dodávateľ vyhlasuje, že v prípade ak bude plniť predmet tejto zmluvy prostredníctvom subdodávateľov, ktorí majú povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, musia byť títo subdodávatelia v čase uzatvorenia tejto zmluvy a počas jej plnenia v registri partnerov verejného sektora zapísaní. V prípade , ak počas plnenia tejto zmluvy dôjde k právoplatnému výmazu niektorého subdodávateľa z registra partnerov verejného sektora, je zhotoviteľ povinný okamžite ukončiť plnenie tejto zmluvy prostredníctvom takéhoto subdodávateľa.



**Odovzdanie diela**

* 1. Zmluvné strany o odovzdaní diela spíšu Protokol o odovzdaní a prevzatí diela.
  2. Pre platné odovzdanie diela do užívania objednávateľovi sa vyžaduje podpísanie Protokolu o odovzdaní a prevzatí diela oboma zmluvnými stranami a jeho súčasťou bude aj prehľadný odpočet dodržania jednotlivých relevantných štandardov pre informačné systémy verejnej správy. V protokole bude vyznačený dátum odovzdania a prevzatia diela, meno a priezvisko osôb poverených na odovzdanie a prevzatie diela a ich podpis. Dielo sa považuje za dodané dňom podpísania Protokolu o odovzdaní a prevzatí diela. Protokol bude vyhotovený dvojmo.
  3. Dodávateľ sa zaväzuje objednávateľovi odovzdať do užívania kompletné dielo, ktoré bude plne funkčné pre účely a potreby objednávateľa, spôsobilé na spustenie do prevádzky podľa podmienok dohodnutých v tejto zmluve a bude spĺňať špecifikácie podľa tejto zmluvy, vrátane zaškolenia zamestnancov objednávateľa a s tým súvisiacich úkonov.
  4. Objednávateľ je oprávnený odmietnuť prevzatie diela najmä v prípade zjavných alebo podstatných vád, nedostatočnej dokumentácie, v prípade ak dielo nespĺňa požadované špecifikácie, či kvalitatívne vlastnosti, ak dielo nie je kompletné alebo bolo dodané v rozpore s touto zmluvou (ďalej spolu aj len „vady“). Za podstatnú vadu sa považuje najmä taká vada, ktorá neumožňuje, bráni, alebo neprimerane sťažuje objednávateľovi spracovanie a vykázanie zdravotnej starostlivosti do zdravotných poisťovní, alebo umožní objednávateľovi len také spracovanie a vykázanie zdravotnej starostlivosti do zdravotných poisťovní, ktoré bude chybné alebo zdravotnými poisťovňami neakceptované. V prípade ak objednávateľ odmietne dielo prevziať, oznámi túto skutočnosť dodávateľovi písomne spolu s uvedením dôvodov odmietnutia a stanovením lehoty na odstránenie vád diela.
  5. V prípade ak sa objednávateľ napriek vadám uvedeným v predchádzajúcom bode 7.4 tohto článku zmluvy rozhodne dielo prevziať, má sa zato, že objednávateľ prevzal dielo „s výhradou do čiastočnej prevádzky“. Vady diela, chyby, nedostatky a pod. spíšu zmluvné strany v Protokole o odovzdaní a prevzatí diela, v ktorom súčasne objednávateľ stanoví lehotou na ich odstránenie. Dodávateľ je v tomto prípade povinný vady diela odstrániť bezodkladne, najneskôr však do konca stanovenej lehoty.
  6. Po odstránení vád, ktoré malo dielo pri prevzatí podľa predchádzajúceho bodu, je dodávateľ povinný vykonať opätovne skúšobnú prevádzku.
  7. Po odstránení vád sa spíše Protokol o odstránení vád, ktorý bude podpísaný oboma zmluvnými stranami.

**Cena a platobné podmienky**

* 1. Cena za predmet zmluvy je stanovená nasledovne:
     1. cena dodávky komplexného nemocničného informačného systému vo výške .............................€ bez DPH, t.j. ......................€ s DPH (slovom .......... Eur)
     2. cena opcie na informačný systém nemocničnej lekárne vo výške ..............................€ bez DPH, t.j. ......................€ s DPH (slovom .......... Eur)
     3. cena servisnej  podpory komplexného nemocničného informačného systému (bez opcie) na 4 roky vo výške..............................€ bez DPH, t.j. ......................€ s DPH (slovom .......... Eur)
     4. cena za servis predmetu opcie na informačný systém nemocničnej lekárne na 4 roky vo výške ..............................€ bez DPH, t.j. ......................€ s DPH (slovom .......... Eur)
     5. **cena predmetu zmluvy celkom, t.j. za dodávku komplexného nemocničného informačného systému,  za opciu na informačný informačný systém nemocničnej lekárne a za servisnú podporu, je vo výške................................€ bez DPH, t.j. ......................€ s DPH (slovom .......... Eur).**
  2. Kalkulácia ceny a špecifikácia jednotlivých položiek je uvedená v Prílohe č. 4 , ktorá je neoddeliteľnou súčasťou tejto zmluvy.
  3. Cena za celý predmet zmluvy je stanovená na základe ponuky dodávateľa ako úspešného uchádzača vo verejnom obstarávaní v zmysle zákona o verejnom obstarávaní a v súlade s ust. § 2 ods. 3 zákona č. 18/1996 Z. z. o cenách a § 3 vyhlášky č. 87/1996 Z. z., ktorou sa vykonáva zákon č. 18/1996 Z. z. v znení neskorších predpisov a v súlade so zákonom č. 222/2004 Z. z. o dani z pridanej hodnoty.
  4. Zmluvné strany sú viazané výškou ceny uvedenej v tejto zmluve, ktorá je výsledkom ponuky dodávateľa vo verejnom obstarávaní. Táto cena je konečná, za celé dielo, vrátane servisnej podpory a s tým súvisiacich služieb, poplatkov, udelenia všetkých potrebných licencií, cestovných nákladov, ubytovacích nákladov a pod., a dodávateľ nie je oprávnený nárokovať si žiadne ďalšie náklady a navýšenia ceny.
  5. Dodávateľovi vznikne nárok na zaplatenie ceny za predmet zmluvy nasledovne:
     1. Nárok na zaplatenie ceny za dielo za **komplexný nemocničný informačný systém** vzniká:
        1. v prípade kompletného dodania a prevzatia diela bez vád v súlade s bodom 7.2, Článok VII. Odovzdanie diela, dodávateľ vystaví faktúru za dielo na základe podpísaného Protokolu o odovzdaní a prevzatí diela vo výške podľa bodu 8.1.1 tohto článku zmluvy;
        2. v prípade prevzatia diela „s výhradou do čiastočnej prevádzky“, t.j. s vadami podľa bodu 7.5, Článok VII. Odovzdanie diela, vzniká dodávateľovi nárok na zaplatenie ceny za dielo vo výške 80% z ceny za dodávku komplexného nemocničného infomačného systému uvedenej v bode 8.1.1 tohto článku zmluvy. Na cenu za dielo vo výške zvyšných 20% z ceny za dodávku komplexného nemocničného infomačného systému uvedenej v bode 8.1.1 tohto článku zmluvy sa uplatní zádržné právo, a to až do momentu odstránenia všetkých vád spísaných v protokole o ododvzdaní a prevzatí diela a podpísania Protokolu o odstránení vád.
     2. Nárok na zaplatenie ceny za uplatnenú opciu **na informačný systém nemocničná lekáreň** vzniká:

8.5.3.1v prípade kompletného dodania a prevzatia infomačného systému nemocničná lekáreň bez vád v súlade s bodom 7.2, Článok VII. Odovzdanie diela, dodávateľ vystaví faktúru za dielo na základe podpísaného Protokolu o odovzdaní a prevzatí diela vo výške podľa bodu 8.1.2 tohto článku zmluvy.

* + - 1. v prípade prevzatia infomačného systému nemocničná lekáreň „s výhradou do čiastočnej prevádzky“, t.j. s vadami podľa bodu 7.5, Článok VII. Odovzdanie diela, vzniká dodávateľovi nárok na zaplatenie ceny za informačný systém nemocničná lekáreň vo výške 80% z ceny za dodávku infomačného systému nemocničná lekáreň uvedenej v bode 8.1.1 tohto článku zmluvy. Na cenu za informačný systém nemocničná lekáreň vo výške zvyšných 20% z ceny za dodávku infomačného systému nemocničná lekáreň uvedenej v bode 8.1.1 tohto článku zmluvy sa uplatní zádržné právo, a to až do momentu odstránenia všetkých vád spísaných v protokole o ododvzdaní a prevzatí diela a podpísania Protokolu o odstránení vád.
    1. Nárok na fakturáciu a zaplatenie ceny **za servisnú podporu** vzniká až po kompletnom dodaní a prevzatí komplexného nemocničného informačného systému bez vád v súlade s bodom 7.2, Článok VII. Odovzdanie diela, až po ukončení príslušného kalendárneho mesiaca, v ktorom bola servisná podpora poskytnutá. Dodávateľ bude vystavovať faktúru za servisnú podporu na mesačnej báze vo výške 1/48 z ceny servisnej podpory uvedenej v bode 8.1.3. Uvedené sa uplatní rovnako aj pre servisnú podporu informačného systému nemocničnej lekárňe v prípade uplatnenia opcie.
  1. Každá faktúra musí spĺňať náležitosti v súlade s platnou legislatívou Slovenskej republiky. Okrem toho musí faktúra obsahovať aj číslo zmluvy a jej prílohou musí byť príslušný protokol podľa ustanovení tejto zmluvy
  2. Dôvodom na oprávnené vrátenie faktúry je skutočnosť, že faktúra má formálne alebo obsahové nedostatky. Na túto skutočnosť musí objednávateľ písomne upozorniť dodávateľa, a v takomto prípade nová lehota splatnosti začne plynúť odo dňa doručenia opravenej faktúry objednávateľovi.
  3. Lehota splatnosti faktúr je 60 dní odo dňa ich doručenia objednávateľovi. Platby budú realizované bezhotovostným platobným prevodom.
  4. Zmluvné strany sa dohodli, že faktúra sa považuje za zaplatenú okamihom odpísania fakturovanej čiastky z účtu objednávateľa v prospech účtu dodávateľa.
  5. Objednávateľ preddavky z ceny za dielo a z ceny servisnej podpory neposkytuje.
  6. Neoddeliteľnou súčasťou faktúry je oboma stranami podpísaný Protokol o odovzdaní a prevzatí diela alebo Protokol o odstránení vád, alebo Protokol o vykonaní servisnej podpory.

**Článok IX**

**Postúpenie a započítanie pohľadávok**

* 1. Zmluvné strany sa dohodli, že akékoľvek pohľadávky, ktoré eviduje dodávateľ voči objednávateľovi, nie je možné v zmysle § 525 ods. 2 zákona č. 40/1964 Zb. Občianskeho zákonníka, postúpiť na tretiu osobu bez predchádzajúceho písomného súhlasu objednávateľa.
  2. Na predchádzajúci písomný súhlas objednávateľa s postúpením pohľadávky na tretiu osobu sa vyžaduje predchádzajúci písomný súhlas Ministerstva zdravotníctva SR a to v zmysle Príkazu ministra zdravotníctva SR č. 7/2017 zo dňa 25. septembra 2017.
  3. V prípade ak dodávateľ postúpi pohľadávky na tretiu osobu v rozpore s týmto ustanovením zmluvy, je takéto postúpenie podľa ustanovenia § 39 zákona č. 40/1964 Zb. Občianskeho zákonníka neplatné.
  4. Dodávateľ berie na vedomie, že započítanie pohľadávok štátu je možné len na základe písomnej dohody o započítaní pohľadávok štátu, a to v zmysle § 8 zákona č. 374/2014 Z. z. o pohľadávkach štátu v znení neskorších zmien a doplnení.

**Článok X**

**Zodpovednosť za vady diela, reklamácia a záručné podmienky**

* 1. Dodávateľ sa zaväzuje poskytnúť objednávateľovi zmluvnú záruku na celé dielo minimálne v trvaní 4 rokov a na prvky technickej infraštruktúry 5 rokov. Zmluvná záruka začína plynúť momentom Protokolárneho odovzdania a prevzatia diela bez vád.
  2. Počas trvania zmluvnej záruky dodávateľ zodpovedá za obvyklé vlastnosti diela.
  3. Dodávateľ zodpovedá za vady diela, za ktoré sa podľa tejto zmluvy považujú najmä vykonanie diela v rozpore s touto zmluvou a špecifikáciami, nedostatky alebo odchýlky v kvalitatívnych, technologických a technických parametroch, nedostatok iných parametrov požadovaných objednávateľom, akékoľvek chyby a nesprávne funkcie diela a také vady, ktoré bránia v obvyklom užívaní diela. Uvedené platí rovnako aj pre aktualizovanú verziu diela alebo jeho upgrade. Dodávateľ zodpovedá v rovnakom rozsahu aj za vady diela, ktoré vznikli až po odovzdaní diela.
  4. Za vadu diela sa považuje aj zjavné vyhotovenie diela nad rámec požiadaviek a špecifikácií objednávateľa.
  5. Dodávateľ nezodpovedá za vady diela spôsobené použitím nevhodných podkladov a vecí poskytnutých objednávateľom, pri ktorých nemohol ani pri vynaložení odbornej starostlivosti zistiť ich nevhodnosť, alebo ak na ich nevhodnosť upozornil objednávateľa a ten na ich použití napriek tomu trval. Dodávateľ nezodpovedá ani za vady a poruchy spôsobené neodborným alebo násilným zachádzaním s dielom, ani za vady spôsobené odcudzením súčastí diela alebo vyššou mocou.
  6. Zmluvné strany sa dohodli, že v prípade zistenia odstrániteľných vád diela alebo jeho nedostatkov počas trvania zmluvnej záruky, je dodávateľ povinný odstrániť zistené vady bezodkladne po ich oznámení objednávateľom, a to na vlastné náklady. Termín odstránenia vád si zmluvné strany dohodnú a potvrdia písomne alebo emailom. O odstránení vád bude spísaný Protokol o odstránení vád, podpísaný oboma zmluvnými stranami.
  7. V prípade ak dodávateľ neodstráni vady diela v stanovenej lehote, objednávateľ má právo odstrániť vady sám alebo prostredníctvom tretej osoby, a to na náklady dodávateľa.
  8. V prípade zistenia neodstrániteľných vád alebo nedostatkov diela počas trvania zmluvnej záruky, je dodávateľ povinný zabezpečiť bezodkladne primeranú náhradu tak, aby mohol objednávateľ dielo nerušene a bez obmedzení užívať na účely a v rozsahu podľa tejto zmluvy. V prípade ak zabezpečenie náhrady podľa predchádzajúcej vety nie je možné, má objednávateľ nárok:
* na zľavu z ceny v prípade ak takáto vada zásadným spôsob neobmedzuje užívanie diela
* na odstúpenie od zmluvy ak takáto vada zásadným spôsob obmedzuje alebo znemožňuje užívanie diela,
  1. V prípade ak si odstránenie vád, za ktoré zodpovedá dodávateľ, vyžaduje udelenie novej licencie v súlade so zákonom 185/2015 Z.z. autorský zákon, je dodávateľ povinný túto licenciu v plnom rozsahu a bezodplatne objednávateľovi udeliť. V tomto prípade platia obdobne ustanovenia tejto zmluvy uvedené v článku XIV.Autorské práva a udelenie licencie.
  2. Zmluvné strany sa dohodli, že v prípade zistenia vád, za ktoré dodávateľ nezodpovedá, predloží tento na požiadanie objednávateľovi cenovú ponuku na odstránenie vád, a v prípade ak sa objednávateľ rozhodne vady odstrániť prostredníctvom dodávateľa, dodávateľ sa zaväzuje odstrániť ich na náklady objednávateľa.
  3. Uplatnením nárokov z vád diela sa dodávateľ nezbavuje povinnosti nahradiť objednávateľovi škodu, ktorá mu vznikla a povinnosti zaplatiť zmluvnú pokutu.

**Článok XI**

**Sankcie a zmluvné pokuty**

* 1. V prípade ak je objednávateľ v omeškaní s dohodnutým termínom platieb za dodanie diela alebo poskytnutie servisných služieb, dodávateľ je oprávnený uplatniť si úrok z omeškania vo výške podľa ustanovení § 369 ods. 2 zákona č. 513/1991 Zb. Obchodný zákonník v znení neskorších zmien a doplnení, v spojení s § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
  2. V prípade ak je dodávateľ v omeškaní s dodaním diela alebo s odstránením vád podľa tejto zmluvy, objednávateľ je oprávnený uplatniť si zmluvnú pokutu vo výške 0,05% z ceny načas nedodaného diela a to za každý aj začatý deň omeškania, čím nie je dotknutý nárok objednávateľa na náhradu škody.
  3. V prípade ak je dodávateľ v omeškaní s poskytnutím servisných služieb podľa tejto zmluvy, objednávateľ je oprávnený uplatniť si zmluvnú pokutu vo výške 0,05% z ceny mesačného paušálu servisnej služby, najmenej však vo výške 100,- eur, a to za každý aj začatý deň omeškania, čím nie je dotknutý nárok objednávateľa na náhradu škody.
  4. Akékoľvek sankcie podľa tohto článku zmluvy, ktoré si uplatní jedna zo zmluvných strán, je druhá zmluvná strana povinná uhradiť do 30 dní odo dňa doručenia výzvy na úhradu.
  5. Dodávateľ zodpovedá za všetky škody, ktoré svojim úmyselným alebo neúmyselným konaním spôsobí objednávateľovi a to vrátane súvisiaceho ušlého zisku alebo sankcií za porušenie platnej legislatívy.
  6. Zmluvné strany sa zaväzujú, že si voči sebe navzájom nebudú nárokovať iné sankcie ako tie, ktoré sú uvedené v tejto zmluve.

**Článok XII**

**Servisná podpora**

* 1. Dodávateľ je povinný poskytovať objednávateľovi komplexnú servisnú podporu na dielo (HW prvky a SW prvky) v minimálnom rozsahu stanovenom touto zmluvou a v rozsahu servisnej podpory, ktorá je pre daný typ diela obvyklá, a to vrátane aktualizácii, upgradu, konzultácií, odstraňovania a riešenia chýb, havarijných stavov, porúch a incidentov tak, aby bol zabezpečený spoľahlivý chod komplexného nemocničného systému.
  2. Za poruchy, havárie, chyby a incidenty sa rozumejú najmä také skutočnosti, ktoré znemožňujú, obmedzujú, komplikujú alebo iným spôsobom negatívne ovplyvňujú prevádzku diela.
  3. Dodávateľ sa zaväzuje poskytovať objednávateľovi servisnú podporu po dobu 4 rokov odo dňa protokolárneho prevzatia a odovzdania diela bez vád.
  4. V rámci servisnej podpory dodávateľ garantuje objednávateľovi najmä:
     1. riešenie a odstránenie chýb, porúch a havarijných stavov, incidentov,
     2. servis a podporu programového vybavenia,
     3. aktualizáciu a modernizáciu diela a jeho udržiavanie v súlade s právnymi predpismi, vyhláškami, nariadeniami alebo príkazmi zo strany MZ SR, ÚDZS alebo NCZI,
     4. aktualizácie zahŕňajúce dodávku nových verzií programov, ktorých potreba vznikne na základe legislatívnych zmien právnych predpisov, vyhlášok, nariadení alebo príkazov zo strany MZ SR, ÚDZS alebo NCZI;
     5. aktualizáciu, resp. dodávku nových verzií programov, ktorých potreba vznikne na základe požiadaviek zdravotných poisťovní, bez splnenia ktorých by objednávateľ neobdŕžal úhradu od niektorej zo zdravotných poisťovní, ku každej aktualizovanej aj dielčej verzii programového vybavenia (update) dodá aj dokumentáciu, ktorá obsahuje technický aj užívateľský popis zmien;
     6. v prípade prechodu na vyššiu verziu programového vybavenia (upgrade) obdrží Objednávateľ úplnú dokumentáciu programového vybavenia tvoriaceho novú verziu. Ak bola užívateľská dokumentácia prepracovaná, je Objednávateľovi odovzdaná aktualizácia príslušných príručiek;
     7. služby technickej a systémovej integrácie,
     8. konzultácie a poskytovanie podpory k prevádzkovým programom,
     9. poskytovanie ďalších služieb a tovarov, ktoré súvisia s údržbou, rozvojom, rozšírením, prevádzkou diela alebo ďalším spracovaním dát diela sa uskutoční na základe písomnej objednávky Objednávateľa..
  5. Dodávateľ sa zaväzuje v rámci servisnej podpory minimálne 1- krát ročne :
     1. vykonať softwarovú aktualizáciu a modernizáciu HW prvkov (napr.: aktualizácia firmware a iné),
     2. vykonať softwarovú aktualizáciu a modernizáciu dodaného softwaru (napr.: OS (operačných systémov), DB (databázových systémov) a iné),
     3. vykonať kontrolu funkčnosti, zabezpečenia a optimalizácie nemocničného informačného systému a vyhotoviť o tom správu pre objednávateľa.
  6. Dodávateľ zaisťuje službu HotLine pre používateľov, ktorá slúži k hláseniu a evidencii porúch, havárií, chýb, incidentov a konzultácií, ako aj dokumentovaniu ich priebehu a riešenia. Objednávateľ má prístup k tejto službe a prostredníctvom nej eviduje svoje hlásenia. Táto služba je k dispozícií nepretržite. Dodávateľ je povinný pre objednávateľa zabezpečiť a umožniť zadanie reklamácie riešenia požiadavky riešenej cez službu HotLine.
  7. Dodávateľ bude riešiť poruchy, havárie, chyby a incidenty v rámci servisnej podpory prednostne formou vzdialeného prístupu, zásahom na mieste alebo zaslaním opraveného programu, súboru a pod.
  8. Dodávateľ sa zaväzuje odstrániť a riešiť nahlásené poruchy, havárie, chyby a incidenty v lehotách, ktoré sú uvedené v tejto zmluve nasledovne:
     1. 1. Stupeň- Havarijný: kritické a akútne komplikácie, ktoré znemožňujú alebo významne obmedzujú používanie diela, ovplyvňujú celú prevádzku a systémy objednávateľa, dielo nie je použiteľné vo svojich základných funkciách. Pri takýchto problémoch objednávateľ nemôže využívať dielo, neexistuje postup pre náhradné riešenie problému použitím bežných postupov v kompetencii objednávateľa. Tieto komplikácie je dodávateľ povinný riešiť ihneď (prioritne) po ich nahlásení objednávateľom, maximálne však s reakčnou dobou do 4 hodín a s dobou odstránenia havarijného stavu maximálne do 24 hodín;
     2. 2. Stupeň- Urgentný: prevádzkové komplikácie, ktoré komplikujú postupy pri práci v rámci diela avšak nie sú kritické, významné alebo akútne, prejavujú sa v nezhode ovládania či výstupov, činnosť diela je degradovaná. Tieto komplikácie je dodávateľ povinný riešiť po ich nahlásení objednávateľom v lehote s reakčnou dobou do 24 hodín a s dobou odstránenia urgentného stavu maximálne do 48 hodín.
     3. 3. Stupeň- Štandardné: požiadavka o informáciu alebo konzultáciu a pod., ktoré je dodávateľ povinný riešiť po ich nahlásení v lehote s reakčnou dobou do 5 dní a s dobou vyriešenia do 10 dní.
  9. Dodávateľ sa zaväzuje, že v rámci režimu servisnej podpory bude zabezpečovať:
     1. Priebežne poskytované služby a činnosti, a to predovšetkým:
        1. Telefonický prístup na servisný dispečing zaisťovaný v pracovných dňoch min. od 8:00 do 16:00 hod.,
        2. Inovácia a inštalácia vyšších (novších) verzií programového vybavenia, vrátane školení a užívateľskej dokumentácie,
     2. Periodicky vykonávané profylaktické činnosti, a to predovšetkým:
        1. Kontrola konzistencie databáz cez vzdialený prístup (1 x za týždeň),
        2. Analýza log-súborov dodaného programového vybavenia cez vzdialený prístup a oznámenie zistených skutočností Objednávateľovi (1 x za 2 týždne).
     3. Mimoriadne činnosti, a to predovšetkým:
        1. Osobné konzultácie užívateľských problémov,
        2. Odstránenie poruchy funkčnosti programového vybavenia (vrátane podsystémov),
        3. Obnovenie funkčnosti a využiteľnosti databáz programového vybavenia,
        4. Kontrólne výpisy nastavenia užívateľských parametrov na vyžiadanie Objednávateľa.
  10. Dodávateľ sa zaväzuje poskytnúť plnenia integračných služieb:
      1. Priebežne poskytované služby a činnosti za poskytovanú podporu, a to predovšetkým:
         1. Vypracovávanie návrhov na rozvoj, implementáciu nových modulov, funkčností alebo rozhraní KNIS na požiadanie Objednávateľa,
         2. Optimalizácia technologických , systémových a komunikačných modulov KNIS a externých subsystémov a modulov formou monitorovania a odporúčania na inováciu technológií modulov a rozhraní,
         3. Riešenie problémov programového vybavenia, hlásených prostredníctvom služby HotLine,
         4. Riešenie problémov integrácie súčastí KNIS, hlásených prostredníctvom služby HotLine,
         5. Telefonické konzultácie k analýze a integrácii procesov v KNIS v pracovných dňoch,
         6. Telefonické konzultácie k systémovej integrácií programového vybavenia v pracovných dňoch,
         7. Inovácia a inštalácia vyšších (novších) verzií systémového programového vybavenia a databázového vybavenia a ich obslužných programov,
         8. Vykonávanie prác projektového manažmentu (komunikácia, riadenie, kontrola, plánovanie), vrátana projektovej dokumentácie,
      2. Periodicky vykonávané profylaktické činnosti, a to predovšetkým:
         1. Kontrola a nastavenie systémových parametrov a konfigurácie systémového programového vybavenia (1 x za 2 týždne),
         2. Analýza log-súborov operačných systémov a databáz (1 x za 2 týždne)
         3. Informovanie Objednávateľa v prípade zistenia chýb pri profylaktických činnostiach,
      3. Mimoriadne činnosti, a to predovšetkým:
         1. Osobné konzultácie užívateľských problémov,
         2. Osobné konzultácie k procesnej analýze a integrácie procesov s KNIS,
         3. Osobné konzultácie k systémovej integrácii aplikačného a systémového programového vybavenia v pracovných dňoch,
         4. Odstránenie poruchy funkčnosti systémového programového vybavenia alebo databáz (vrátane podsystémov),
         5. Vytvorenie alebo aktualizácia dokumentácie pre oblasť systémovej integrácie a rozvoja KNIS,
         6. Návrhy integrácie riadenia procesov, ukazovateľov výkonnosti a kvality v synergii s KNIS,
         7. Tvorba a úprava modelu riadenia medicínskych a podporných procesov (procesnej mapy) v synergii s KNIS.
      4. Dodávateľ predloží do 7. dňa nasledujúceho mesiaca objednávateľovi výkaz servisných prác za predchádzajúci mesiac a odsúhlasí si ho s Objednávateľom najneskôr do 10. pracovného dňa nasledujúceho mesiaca.
      5. Dodávateľ vystaví do 10. pracovného dňa nasledujúceho mesiaca faktúru (daňový doklad) za predchádzajúci mesiac na zmluvnú čiastku.

**Článok XIII**

**Prechod nebezpečenstva a vlastníckeho práva na objednávateľa**

* 1. Nebezpečenstvo za škody na diele prechádza z dodávateľa na objednávateľa momentom protokolárneho odovzdania a prevzatia diela.
  2. Vlastnícke právo k dielu prechádza z dodávateľa na objednávateľa momentom protokolárneho odovzdania a prevzatia diela.

**Článok XIV**

**Autorské práva a udelenie licencie**

* 1. Dodávateľ týmto v súlade so zákonom č. 185/2015 Z.z. Autorský zákon v znení neskorších zmien a doplnení udeľuje objednávateľovi nevýhradnú, vecne, časovo, územne a iným rozsahom neobmedzenú licenciu na použitie diela- komplexného nemocničného informačného systému, vrátane s ním súvisiacich súčasti, subsystémov a programového vybavenia, nevyhnutných k užívaniu diela, na základe ktorých je objednávateľ oprávnený dielo používať pre potreby vlastnej činnosti, ktorou je prevádzkovanie zdravotníckeho zariadenia a to na neobmedzenom počte jeho zariadení.
  2. Zmluvné strany sa dohodli, že odplata za udelenie licencie je zahrnutá v celkovej cene za dielo.
  3. Dodávateľ vyhlasuje, že je nositeľom všetkých autorských práv k dielu, resp. má všetky potrebné oprávnenia na udelenie licencie na používanie diela objednávateľovi podľa tohto článku zmluvy, a dielo nebude pri jeho odovzdaní objednávateľovi zaťažené akýmikoľvek právami tretích osôb. V prípade, pokiaľ by sa na diele podieľali autorsky aj iné osoby ako dodávateľ, ten je povinný zabezpečiť si oprávnenie s dielom nakladať a oprávnenie poskytovať licenciu na jeho použitie v takom rozsahu, v akom tak robí touto zmluvou.
  4. Vprípade, ak sa po uzatvorení tejto zmluvy preukáže neoprávnené alebo nedostatočné/neúplné poskytnutie licenčných/sublicenčných práv objednávateľovi, dodávateľ sa zaväzuje bez zbytočného odkladu zabezpečiť objednávateľovi bezodplatné udelenie licencie (súhlasu, sublicencie) k dielu v plnom rozsahu tak, aby používaním autorských diel objednávateľom na základe takéhoto súhlasu nedochádzalo k akýmkoľvek zásahom do práv duševného vlastníctva tretích osôb.
  5. Dodávateľ sa zaväzuje, že ak v budúcnosti vznikne potreba udeliť objednávateľovi licenciu na dielo z dôvodu jeho aktualizácie, upgradu alebo údržby systému a pod., alebo v dôsledku iných úkonov vykonaných na diele v rámci záručnej lehoty alebo servisnej podpory, zabezpečí pre objednávateľa tieto licencie bezodplatne.
  6. Dodávateľ zodpovedá objednávateľovi za porušenie autorských práv a duševného vlastníctva pri používaní diela na účely a v rozsahu dohodnutom v tejto zmluve. Dodávateľ je povinný nahradiť objednávateľovi škodu a náklady, ktoré vzniknú ako dôsledok uplatňovania nárokov tretích strán k dielu alebo jeho časti založených na autorských právach, právach duševného vlastníctva.

# Článok XV

**Mlčanlivosť a ochrana osobných údajov**

15.1 Všetky skutočnosti, informácie, podklady, stanoviská, osobné údaje a údaje, ktoré sa zmluvné strany dozvedia v súvislosti s touto zmluvou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, iba ak by z dohody alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti.

15.2 O povinnosti zachovávať mlčanlivosť podľa tejto zmluvy, ako aj o povinnostiach v oblasti ochrany osobných údajov, je dodávateľ povinný informovať a poučiť aj svojich zamestnancov alebo tretie osoby, ktoré sa v jeho mene budú podieľať na plnení tejto zmluvy.

15.3Dodávateľ sa zaväzuje pri plnení tejto zmluvy alebo v súvislosti s ňou vo vzťahu k objednávateľovi dodržiavať legislatívu v oblasti ochrany osobných údajov a to predovšetkým Nariadenie Európskeho parlamentu a Rady EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica č. 95/46/ES a zákon č. 18/2018 Z. z. o ochrane osobných údajov a o zmene a doplnení niektorých zákonov.

15.4Dodávateľ vystupuje v súvislosti s ochranou osobných údajov ako sprostredkovateľ, ktorý výlučne na účely plnenia tejto zmluvy a v súvislosti s poskytovaním nasledovnej servisnej podpory spracúva v nevyhnutnom rozsahu osobné údaje dotknutých osôb, ktorých sa spracúvanie týka. Osobné údaje budú spracovávané v rozsahu nevyhnutnom na dosiahnutie účelu tejto zmluvy a v akom budú spracovávané v dodávanom nemocničnom informačnom systéme.

15.5Dodávateľ bude na účely plnenia tejto zmluvy a to konkrétne pre potreby migrácie dát podľa bodu 1 písm. h), čl. IV. Špecifikácia diela spracovávať osobné údaje aj od iných sprostredkovateľov objednávateľa uvedených v bode 1 písm. h), čl. IV. Špecifikácia diela.

15.6Dodávateľ je oprávnený spracúvať osobné údaje v rozsahu podľa predchádzajúceho bodu tohto článku a podľa tejto zmluvy a na dosiahnutie účelu tejto zmluvy je ďalej oprávnený tieto osobné údaje podľa pokynov objednávateľa: spracovávať, získavať, zhromažďovať, odovzdávať, uchovávať, likvidovať.

15.7Po dosiahnutí účelu, na ktorý boli osobné údaje dodávateľom alebo treťou osobou spracovávané, získané, zhromaždené, uchovávané alebo odovzdané, je dodávateľ povinný osobné údaje uložené na ním používaných prostriedkoch bezodkladne zlikvidovať v súlade s platnou legislatívou.

15.8Dodávateľ je povinný zabezpečiť osobné údaje pred stratou, odcudzením, poškodením, zničením, neoprávneným prístupom, zmenou, rozširovaním.

15.9Dodávateľ sa zaväzuje prijať primerané technické, organizačné a personálne opatrenia na zabezpečenie ochrany osobných údajov, ako aj na zabezpečenie práv a povinností vyplývajúcich z tejto zmluvy a to vrátane poučenia svojich zamestnancov, resp. tretích osôb, ktoré sa budú v jeho mene podieľať na plnení tejto zmluvy.

15.10Dodávateľ nie je na základe tejto zmluvy oprávnený poskytovať alebo sprístupňovať osobné údaje tretím osobám, s výnimkou ak poskytnutie alebo sprístupnenie osobných údajov vyplýva z osobitných právnych predpisov alebo na základe rozhodnutia orgánu verejnej moci, alebo je to nevyhnutné pre plnenie tejto zmluvy.

15.11Objednávateľ je oprávnený požadovať od dodávateľa preukázanie splnenia všetkých povinností vrátane vykonania všetkých predpísaných bezpečnostných opatrení na ochranu osobných údajov, ako aj potvrdenie o zlikvidovaní osobných údajov a dodávateľ je povinný takejto žiadosti bezodkladne vyhovieť.

# Článok XVI.

**Skončenie zmluvy**

16.1Túto zmluvu je možné ukončiť na základe vzájomnej dohody oboch zmluvných strán ku dňu, ktorý si vzájomne dohodnú.

# Zmluvné strany sú oprávnené od zmluvy odstúpiť v týchto prípadoch:

* + 1. Ak zmluvná strana poruší povinnosť vyplývajúcu z tejto zmluvy, druhá strana môže od zmluvy odstúpiť, ak na porušenie povinnosti zmluvnú stranu písomne upozornila, a táto napriek upozorneniu danú povinnosť znova poruší alebo v stanovenej nápravnej lehote danú povinnosť nesplní. Odstúpenie od zmluvy je účinné doručením druhej zmluvnej strane.
    2. Objednávateľ je oprávnený odstúpiť od zmluvy aj bez predchádzajúcej výzvy v prípade ak dodávateľ nesplní termín dodania diela a to ani v dodatočnej lehote, ktorú stanoví objednávateľ, alebo v prípade ak odovzdá dielo s vadami a tieto neodstráni ani v dodatočne stanovenej lehote .
  1. V prípade odstúpenia od tejto zmluvy sú zmluvné strany povinné vrátiť si všetky poskytnuté plnenia do 20 dní od účinného odstúpenia od zmluvy, s výnimkou ak sa zmluvné strany výslovne dohodnú, že si nebudú vraciať tie plnenia, ktoré boli protokolárne odovzdané a prevzaté bez vád.
  2. Zmluvné strany sa dohodli, že dodávateľ je oprávnený vypovedať túto zmluvu v prípade ak sa objednávateľ dostane do omeškania s úhradou faktúry za servisnú podporu o viac ako 3 po sebe nasledujúce mesiace a napriek predchádzajúcemu písomnému upozorneniu faktúry neuhradí ani v dodatočnej lehote.
  3. Zmluvné strany sa dohodli, že objednávateľ je oprávnený vypovedať túto zmluvu v prípade ak dodávateľ opakovane poruší povinnosti vyplývajúce z čl. XIII Servisná podpora a objednávateľ ho na porušenie povinnosti písomne upozornil.
  4. Výpovedná lehota je 6 mesiacov a začína plynúť prvým dňom mesiaca nasledujúceho po doručení výpovede druhej zmluvnej strane.

# Článok XII

**Záverečné ustanovenia**

# Túto zmluvu je možné meniť alebo dopĺňať len na zákade písomných dodatkov podpísaných oprávnenými zástupcami oboch zmluvných strán a to len pri dodržaní ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“).

* 1. Zmluvné strany sa dohodli, že ak by akékoľvek ustanovenie tejto zmluvy bolo z akéhokoľvek dôvodu neplatné, je neplatným len toto ustanovenie, pokiaľ z povahy, z obsahu alebo z okolností tejto zmluvy, za ktorých došlo k jej uzatvoreniu, nevyplýva, že toto ustanovenie nemožno oddeliť od ostatného obsahu a pokiaľ to nie je vylúčené v zmysle príslušných právnych predpisov. V prípade, ak by došlo k situácii uvedenej v predchádzajúcej vete, zmluvné strany vykonajú bezodkladne doplnenie a opravu zmluvných podmienok v súlade so zákonom o verejnom obstarávaní, tak aby bol zachovaný zmysel a účel neplatného ustanovenia. Uvedené doplnenie alebo opravu nevykonajú iba v prípade, ak by bol už samotný zmysel a účel neplatného ustanovenia právne nemožný a/alebo nedovolený a teda neplatné ustanovenie by objektívne nebolo možné nahradiť iným platným ustanovením so zachovaním jeho zmyslu a účelu.
  2. Práva a povinnosti zmluvných strán, ktoré nie sú v tejto zmluve výslovne upravené, riadia sa ustanoveniami zákona č. 513/1991 Zb. Obchodný zákonník v znení neskorších predpisov a všeobecne záväznými právnymi predpismi Slovenskej republiky.
  3. Na doručovanie všetkých písomností vyplývajúcich alebo súvisiacich s tou zmluvou sa použijú podporne ustanovenia § 105 a nasl. zákona č. 160/2015 Z.z. Civilný sporový poriadok v platnom znení.
  4. Táto zmluva nadobúda platnosť dňom jej podpisu oprávnenými zástupcami oboch zmluvných strán a účinnosť nasledujúci deň po jej zverejnení v Centrálnom registri zmlúv SR.
  5. Podmienky tejto zmluvy boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto zmluvy alebo vzniknuté v súvislosti s ňou budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z.z. Civilný sporový poriadok v platnom znení.
  6. Táto zmluva je vyhotovená v 4 rovnopisoch, s určením 3 vyhotovení pre objednávateľa a 1 vyhotovenie pre dodávateľa.
  7. Zmluvné strany vyhlasujú, že si túto zmluvu prečítali, jej obsahu porozumeli a na znak súhlasu ju na základe svojej slobodnej vôle a vážne podpísali.
  8. Neoddeliteľnou súčasťou tejto zmluvy sú tieto Prílohy:

Príloha č. 1 OPIS PREDMETU ZÁKAZKY tzn. podrobný technický opis všetkých položiek predmetu zmluvy;

**Príloha č. 2** Harmonogram prác;

**Príloha č. 3** Zoznam subdodávateľov;

**Príloha č. 4** Kalkulácia ceny-  CENOVÁ PONUKA- podrobná štruktúra ceny vypracovanú v minimálnej štruktúre požadovanej verejným obstarávateľom v časti *„E – Spôsob určenia ceny“* týchto SP;

|  |
| --- |
| Objednávateľ Dodávateľ  V Banskej Bystrici, dňa ....................... V ............................., dňa.........  ......................................................... .............................................. |
| **Ing. Miriam Lapuníková, MBA**  generálna riaditeľka    ....................................................... |
| **Ing. Ivana Sklenková**  ekonomická riaditeľka |